CELEX: 62011CN0084
Language: et
Date: 2011-02-24 00:00:00
Title: Kohtuasi C-84/11: Eelotsusetaotlus, mille on esitanud Korkein hallinto-oikeus (Soome) 24. veebruaril 2011 — Marja-Liisa Susisalo, Olli Tuomaala, Merja Ritala

14.5.2011   
            
            
               ET
            
            
               Euroopa Liidu Teataja
            
            
               C 145/9
            
         Eelotsusetaotlus, mille on esitanud Korkein hallinto-oikeus (Soome) 24. veebruaril 2011 — Marja-Liisa Susisalo, Olli Tuomaala, Merja Ritala
   (Kohtuasi C-84/11)
   2011/C 145/13
   Kohtumenetluse keel: soome
   
      Eelotsusetaotluse esitanud kohus
   
   Korkein hallinto-oikeus
   
      Põhikohtuasja pooled
   
   
      Kaebuse esitajad: Marja-Liisa Susisalo, Olli Tuomaala, Merja Ritala
   
      Menetluses osalesid: Helsingin yliopiston apteekki, Lääkealan turvallisuus- ja kehittämiskeskus FIMEA
   
      Eelotsuse küsimused
   
   
               1.
            
            
               Kas liidu õiguses ette nähtud asutamisvabadust käsitlevat ELTL artiklit 49 tuleb tõlgendada nii, et sellega on vastuolus Soome seaduses lääkelaki ette nähtud apteekide tegevusloa taotlemise korra sätete kohaldamine, kuna Helsingin yliopiston apteekki haruapteekide asutamise tingimused erinevad eraõiguslike apteekide asutamise tingimustest järgmiselt:
               
                           a)
                        
                        
                           Lääkealan turvallisuus- ja kehittämiskeskuse poolt lääkelaki § 52 lõike 1 kohaselt antud loa alusel võib eraõigusliku haruapteegi asutada piirkonda, kus elanike vähesuse tõttu puuduvad piisavad eeldused iseseisva apteegi tegevuseks, kuid kus ravimite kättesaadavuse tagamiseks on apteeki vaja, ning eraõigusliku apteegi proviisor võib käitada kuni kolme haruapteeki, kusjuures iga haruapteegi jaoks peab olema eraldi luba. Helsingin yliopiston apteekki haruapteegi võib seevastu asutada Lääkealan turvallisuus- ja kehittämiskeskuse poolt lääkelaki § 52 lõike 3 alusel juhtumipõhiselt antava loa alusel, mille väljastamisel kohaldatava kaalutlusõiguse osas ei ole siseriikliku seaduse ega muu õigusaktiga ette nähtud muud piirangut kui see, et Helsingin yliopisto[n apteekki]l võib olla kuni kuusteist haruapteeki.
                        
                     
                           b)
                        
                        
                           Lääkealan turvallisuus- ja kehittämiskeskus peab eraõigusliku haruapteegi asukoha määratlemisel arvestama apteegi asukohaga. Helsingin yliopiston apteekki haruapteekide asukoha kohta vastavad sätted puuduvad ja need haruapteegid asuvad Soome eri paikades.
                        
                     
         
               2.
            
            
               Kui Euroopa Kohus otsustab, et eespool esitatud küsimustele antud vastuseid arvestades on Helsingin yliopiston apteekki haruapteekide süsteem vastuolus ELTL artikliga 49, siis taotleb Korkein hallinto-oikeus Euroopa Kohtult eelotsust lisaks järgmistes küsimustes:
               
                           a)
                        
                        
                           kas Helsingin yliopiston apteekki haruapteekide süsteemist tulenevat asutamisvabaduse piirangut saab õigustada Helsingin yliopiston apteekkil olevatest elanikkonna ravimitega varustamise ja farmaatsia eriala õpetamise eriülesannetest tulenevate, ülekaalukal üldisest huvil põhinevate vajadustega, mis on möödapääsmatud ja kooskõlas proportsionaalsuse põhimõttega, arvestades asjaolu, et Helsingin yliopiston apteekki haruapteekidele ei ole vastavaid eriülesandeid ette nähtud?
                        
                     
                           b)
                        
                        
                           kas Helsingin yliopiston apteekkile seadusega ette nähtud eespool kirjeldatud eriülesannete põhjal võib seda apteeki pidada ELTL artikli 106 lõikes 2 ette nähtud ettevõtjaks, kellele on antud üldist majandushuvi esindavate teenuste osutamine, ja kui see on nii, siis kas see ELTL säte õigustab Helsingin yliopiston apteekki haruapteekide puhul kõrvalekaldumist ELTL artiklist 49 ja Euroopa Kohtu praktikas seatud nõuetest eelnevalt taotletavale haldusloale, arvestades asjaolu, et Helsingin yliopiston apteekki haruapteekidele ei ole vastavaid eriülesandeid ette nähtud?